Ѓавоља Варош

Ѓавоља Варош (српски: Ђавоља варош, „Ѓаволски Град“) — карпеста образба во јужна Србија на планината Радан кај Куршумлија. Има 202 необични земјени пирамиди или кули, како што ги нарекуваат мештаните. Високи се од 2 до 15 м и широки од 4 до 6 м при основата. Создадени се со силна ерозија на почвата поради голема вулканска активност пред повеќе милиони години. Највеќето кули имаат „глави“ или „капи“ од андезит, кои ги штитат од понатамошни одрони. Почнувајќи од 1959 г. местото е заштитено со закон, а во 1995 г. дрржавата го прогласила за споменик на природата од прва категорија. Под камените образби има два извора: Ѓавоља Вода (Ѓаволска Вода), со крајно кисела вода (pH 1,5) и голема концентрација на минерали (15 г/л) и Црвено Врело. Ѓавоља Варош бил кандидат во кампањата „Седум светски чуда на природата“. Најслични образби во Македонија се Камените Кули кај с. Куклица, Кратовско. Поврзано Камени Кукли Брајсов Кањон Земјена пирамида Наводи Поврзано Портал на Ѓавоља Варош Виртуелна прошетка низ Ѓавоља Варош